**060-2025**

|  |  |
| --- | --- |
| **29.06.**  **nedjelja** | Okupljanje grupe u zr. luci Split u 06.30 sati i upoznavanje s voditeljem putovanja. Prijava na let za **Genevu** u 08.10, dolazak u 09.50. Putovanje po Švicarskoj, zemlji s najgušćom željezničkom mrežom na svijetu, započinjemo na ženevskom aerodromu, ukrcajem u vlak do grada, drugog po veličini u Švicarskoj Konfederaciji, smještenog na obalama ledenjačkog jezera Lac Laman ili Lac de Geneve. Prtljagu ostavljamo u pretince na glavnom ženevskom kolodvoru. Upoznajemo grad, poznat kao sjedište brojnih međunarodnih organizacija, pješice i javnim prijevozom: stari grad , protestantska katerdrala sv. Petra, cvjetni sat u engleskim vrtovima, te jezerski vodoskok *„Jet d eau“*. Javnim prijevozom odlazimo do palače UN. Slobodno vrijeme. Sastanak grupe, preuzimanje prtljage, te ukrcaj u vlak i nastavak putovanja (cca 50 min) pokraj obale jezera prema slikovitoj **Lausanni,** koju zbog strmih ulica zovu „europskim San Franciscom“, gdje se smještamo u hotel u blizini kolodvora. Zajednički odlazak u šetnju središtem starog grada. Slobodno vrijeme. Povratak u hotel. Noćenje. |
| **30.06.**  **ponedjeljak** | Doručak. Odlazak javnim prijevozom u Ouchy-luku Lausanne na obalama jezera, slobodno za šetnju i kavu. Povratak u hotel, preuzimanje prtljage, te oko podne ukrcaj u vlak za glavni grad Švicarske. Vožnja do **Berna** traje oko 1,5 sat. Po dolasku, smještaj u hotel, kraći odmor, te zajednički odlazak u središte grada. Stari grad, na rijeci Aari, kao jedinstveni kulturni spomenik je od 1983. na UNESCO listi svjetske baštine. Muenster-katedrala, najveća i najviša crkva u Švicarskoj, satni toranj iz 13.st. „*Zytglogge*“, fontana sa skulpturom medvjeda, simbola, po kojem je grad i dobio ime, su poznati prizori ovog intimnog glavnog grada. Glavna atrakcija su živi medvjedi, koji se od 2009.g. mogu vidjeti u *Bear Parku*, koji se nalazi u blizini i pogodan je za posjete. Slobodno vrijeme. Povratak u hotel. Noćenje. |
| **01.07.**  **utorak** | Raniji doručak. Odjava iz hotela i putovanje iz Berna prema Interlakenu. Želj. trasa ide prema mjestu Thun, na obalama istoimenog jezera, te nakon sat vožnje dolazimo u **Interlaken**, ladanjski gradić koji se nalazi između jezera Thun i Brienz. Iskrcaj iz vlaka, stanka za kavu do ukrcaja na vlak *„Interlaken-Luzern express“,* iz kojeg se pruža pogled na švicarske Alpe, čista jezera, slapove i prijevoj Bruenig, te, koji nas, nakon 2 sata vožnje, u ranim popodnevnim satima, dovodi do **Luzerna,** grada između *Jezera četiri kantona* i planina. Smještaj u središtu grada. Odlazak u stari dio grada, prelazak preko *Kapelskog mosta*, natkrivenog drvenog mosta, preko rijeke Reuss, simbola grada Luzerna, na sredini kojeg se nalazi vodeni toranj, nekad zatvor. Dolazimo do dijela grada s cehovskim zgradama iz 16. i 17. st. Slobodno vrijeme, te sastanak grupe po dogovoru za povratak u hotel. Noćenje. |
| **02.07.**  **srijeda** | Doručak. Putovanje iz Luzerna, vodi nas našem zadnjem cilju, **Baselu**, trećem gradu po veličini u Švicarskoj. Vožnja traje oko 1 h i 15 min. Na glavnom kolodvoru ostavljamo prtljagu u pretincima, te odlazimo zajedno u središte grada. Gradom teče Rajna, čije obale, uz brojne druge, povezuje „*Mittlere Bruecke*“, najstariji most na Rajni. Prolazimo pokraj gradske vijećnice, uočljive crvene boje, te šetamo kroz stari grad. Najpoznatija ulica grada je *Steinenvorstand*, s brojnim restoranima i kafeima, pa je ovo prilika da se kuša (tko još nije), poznato švicarsko jelo „*fondue od sira*“. Slobodno vrijeme. Sastanak grupe poslijepopodne u dogovoreno vrijeme i odlazak prema kolodvoru, preuzimanje prtljage, te odlazak u zračnu luku Basel. Prijava na let za Split u 19:15 sati. Dolazak u zračnu luku sv. Jeronim u 20:45 sati. |

**CIJENA ARANŽMANA: 1.060 eura**

(na bazi min. 18 putnika)

**Uplata kod prijave: 400 eura** (iznos promjenjiv-ovisno o cijeni zrak. karata)

nadoplata za 1/1 sobu: (**na upit**)

MOGUĆNOST OBROČNE OTPLATE

**Program po osobi uključuje:** prijevoz zrakoplovom na relaciji Split-Geneva, Basel–Split s uključenim zrakoplovnim pristojbama, 1 komad male ručne kabinske prtljage (dim.45x36x20 cm) i 1 komad velike ručne kabinske prtljage (dim.56x45x25 cm) do 15 kg, željezničke karte na relacijama navedenim u programu, smještaj u hotelima 3\*/4\* u Lausanni, Bernu i Luzernu na bazi noćenje/doručak u dvokrevetnim sobama, boravišne pristojbe, putno zdravstveno osiguranje, osiguranje od posljedica nesretnog slučaja, jamčevinu za turistički paket aranžman, zakonom propisan PDV, voditelja putovanja i organizaciju putovanja.

**Program ne uključuje:** ulaznice za kulturno-povijesne spomenike koji nisu navedeni programom, karte javnog gradskog prijevoza, trošak garderobnih pretinaca, troškove osobne prirode;

***VAŽNA UPUTA:***

*Ovo putovanje nije prilagođeno osobama sa smanjenom pokretljivošću.*

*Za put je potrebna sportska obuća, te lagana i komodna odjeća!*

**Preporuka:** uplata police od rizika putovanja: 34 eur *(plativo kod uplate rezervacije*)